En aplicació del Reial Decret 537/2020, de 22 de maig, pel qual es prorroga l'estat d'alarma declarat pel Reial Decret 463/2020, de 14 de març, pel qual es declara l'estat d'alarma per a la gestió de la situació de crisis sanitària ocasionada pel COVID-19, que disposa l'aixecament de la suspensió de terminis i la interrupció dels períodes administratius per facilitar el normal desenvolupament dels procediments administratius, la Comissió Permanent del Tribunal Català de l'Esport ha acordat deixar sense efecte la resolució de data 18 de març de 2020, que suspenia els terminis per a realitzar qualsevol actuació davant aquest Tribunal Català de l'Esport.
Des de la data 1 de juny de 2020, els esmentats terminis restaran restablerts.
Es podran seguir presentant recursos i altres escrits a aquest Tribunal, d'acord amb els mitjans que la Secretaria General de l'Esport i de l'Activitat Física / Consell Català de l'Esport assenyali, sense que la seva presentació comporti l'admissió a tràmit, que correspon al Tribunal.
El Tribunal Català de l'Esport, òrgan suprem jurisdiccional esportiu en els àmbits electoral, competitiu i disciplinari a Catalunya, que decideix en última instància administrativa sobre les qüestions electorals, competitives i disciplinàries esportives i substitueix i assumeix les competències que, fins a l'entrada en vigor de la Llei 8/1999, de 30 de juliol, tenia el Comitè Català de Disciplina Esportiva, que va desaparèixer.
En data 19 d'octubre de 1999, atès allò que estableix el títol V de l'esmentada Llei 8/1999, els membres del Tribunal Català de l'Esport, designats per Resolució del secretari general de l'Esport de 18 d'octubre de 1999 i assistits pel secretari del Tribunal, designat també per Resolució de la mateixa data, van acordar constituir formalment el Tribunal Català de l'Esport.
En sessió del dia 28 de novembre de 2000, el Ple del Tribunal Català de l'Esport va aprovar la seva reglamentació de funcionament, elaborada pel mateix Tribunal.
Té competències per conèixer i resoldre els recursos interposats contra els acords adoptats:
El Tribunal Català de l'Esport està compost per set membres i un secretari o secretària amb veu i sense vot, tots llicenciats en dret, són nomenats pel secretari o secretària general de l'Esport: tres membres a proposta del Consell dels Il·lustres Col·legis d'Advocats de Catalunya; dos membres a proposta de la Unió de Federacions Esportives de Catalunya i, dos membres a proposta del Col·legi Oficial de Professors i Llicenciats d'Educació Física de Catalunya.
Els seus membres, un cop designats, han d'elegir d'entre ells un president o presidenta i un vicepresident o vicepresidenta, que han de ser ratificats per l'Administració esportiva de la Generalitat, tenen un mandat de quatre anys renovables i cessen en el càrrec quan fineix el termini pel qual han estat designats, una vegada s'ha procedit a la designació dels nous membres.
La seva composició es la següent:
Pel qual s'aprova el Text únic de la Llei de l'esport.
(DOGC núm. 3199 - 07/08/1999, modificada DOGC 5123, de 2.05.2008 i DOGC núm. 6035 de 30.12.2011).
Per la qual es disposa la publicació del Reglament del Tribunal Català de l'Esport.
(DOGC núm 3393 de data 22/05/2001 Secció DISPOSICIONS Pàgina 7474).
El funcionament del Tribunal Català de l'Esport s'ajusta a allò que preveu la Llei 39/2015, d'1 d'octubre, del procediment administratiu comú de les administracions públiques i a la Llei 40/2015, d'1 d'octubre, de règim jurídic del sector públic i al seu propi reglament.
Les seves resolucions, que exhaureixen la via administrativa, són executades per les corresponents federacions esportives catalanes, consells esportius de Catalunya o aquelles entitats que es sotmeten a la competència del TCE.
El Tribunal Català de l'Esport funcionarà en Ple i en Comissió Permanent.
El Ple està integrat per la totalitat dels membres del TCE i el secretari o secretària amb veu però sense vot.
La Comissió Permanent estarà composta pel president o presidenta del Tribunal o el vicepresident o vicepresidenta que el substitueixi i, com a mínim, d'un vocal de la resta dels seus membres titulars, designat pel Ple del Tribunal.
A les reunions de la Comissió Permanent assistirà el secretari o secretària que aixecarà acta de cada sessió.
Aquest òrgan suprem jurisdiccional esportiu exerceix les seves funcions com a darrera instància de la via administrativa i les seves resolucions són susceptibles de recurs davant del Tribunal Superior de Justícia de Catalunya.
Horari: dies feiners, de 9h a 14h / Agost: no hàbil